Oos-Londenlughawe - Wikipedia
(Aangestuur vanaf Ben Schoeman-lughawe)
Oos-Londenlughawe (IATA: ELS, ICAO: FAEL) is 'n lughawe wat Oos-Londen, 'n stad in die Oos-Kaap, bedien.
IATA: ELS – ICAO: FAEL
436 vt / 133 m
33°2′6″S 27°49′17″O﻿ / ﻿33.03500°S 27.82139°O﻿ / -33.03500; 27.82139Koördinate: 33°2′6″S 27°49′17″O﻿ / ﻿33.03500°S 27.82139°O﻿ / -33.03500; 27.82139
Ligging van die lughawe in die Oos-Kaap
11/29 1,939 6,362 Teer
06/24 1,585 5,200 Teer
Bronne: South African Aeronautical Information Publication  DAFIF
Oos-Londen se lughawe is 'n klein maar besige een wat 'n belangrike rol in die ekonomiese groei van die Oos-Kaap speel. Elke dag verwelkom dit tussen 20 en 30 vlugte – wat jaarliks 346 000 mense na Oos-Londen bring. Hiervan is meer as 140,000 vakansiegangers, meestal plaaslik, en sowat 15% is buitelandse toeriste. In 2013 het die lughawe 658 363 passasiers hanteer.
3 Lugdienste en bestemmings
Die lughawe het in 1927 ontstaan, toe lt-kol. Alistair Miller die Oos-Londense stadsraad om hulp genader het om 'n munisipale lughawe by Woodbrook, wes van die stad, op te rig.
Passasiervlugte is deur twee De Havilland Moth vliegtuie onderneem op 'n Saterdagmiddag en heeldag op Sondae, indien die weer dit toegelaat het. Vlugte kon ook bespreek word vir weeksdae, maar slegs met spesiale reëlings. In 1931 het 'n vlug van Windhoek in Namibië na Oos-Londen 11 uur geduur.
In 1944 is 'n nuwe lughawe op Collondale gebou, ongeveer 2 km wes van die huidige terminaalgebou.
In 1965 het die lughawe weer geskuif, dié keer na sy huidige perseel, 9 km wes van die middestad. Konstruksie van die terminaalgebou is in 1966 voltooi en die lughawe is vernoem na Ben Schoeman, die minister van vervoer van daardie tyd.
Die lughawe is herdoop in 1994. Sedertdien is groot veranderings aan die eindpuntgebou voltooi en 'n nuwe eerste verdieping kantoor-ontwikkeling is vir die lughawe se bestuurspan bygevoeg.
Die lughawe lê 133 meter (435 voet) bo seevlak en het twee geteerde aanloopbane, by name 11/29 wat 1 939 meter lank en 46 meter breed is, en 06/24 wat 1 585 meter lank en 46 meter breed is.
Lugdienste en bestemmingsWysig
South African Airways verbind die lughawe met Johannesburg-O.R. Tambo
SA Airlink met Port Elizabeth
kulula.com met Johannesburg-O.R. Tambo
South African Express met Johannesburg-O.R. Tambo, Kaapstad en Durban-Koning Shaka.
Jaarlikse volume 
Op 13 Maart 1967 het die Suid-Afrikaanse Lugdiens se Vlug 406 in die Indiese Oseaan neergestort terwyl dit Oos-Londenlughawe genader het. Al 25 die passasiers en bemanning aanboord het omgekom.
↑ 1,0 1,1 1,2 "FAEL – Oos-Londen" (PDF) (in Engels). Suid-Afrikaanse Burgerlugvaartowerheid. Effective 4 April 2013. Geargiveer vanaf die oorspronklike (PDF) op 9 Oktober 2019. Gaan datum na in: |date= (help)
↑ Airport information for FAEL (effective Oktober 2006)
↑ "ACSA Passenger Statistics". Airports Company South Africa. Besoek op 23 Oktober 2013.
Ontsluit van "https://af.wikipedia.org/w/index.php?title=Oos-Londenlughawe&oldid=2212029"
Last edited on 21 Junie 2020, at 02:02
Die bladsy is laas op 21 Junie 2020 om 02:02 bygewerk.